ሆኖም ፓትርያሪኩ ጥቅምት 27 ቀን በአድራሻ ለመምህር አባ ሰረቀ ብርሃን ወ/ሳሙኤል በግልባጭ ለቅዱስ ሲኖዶስ ጽ/ቤት እና ለመንበረ ፓትርያሪኩ ጠቅላይ ጽ/ቤት በጻፉት ደብዳቤ፣ መ/ር አባ ሰረቀ ብርሃን የጠቅላይ ቤተ ክህነቱ የመንፈሳዊ ዘርፍ ምክትል ሥራ አስኪያጅ ሆነው እንዲሠሩ ያስታውቃሉ፡፡ በዚህም ምክንያት ብፁዕ ዋና ሥራ አስኪያጁ የሥራ መልቀቂያ ደብዳቤ ለፓትርያሪኩ እንዳቀረቡ መነገሩን ተከትሎ እየተካረረ በሄደው ውዝግብ አቡነ ጳውሎስ ለመ/ር አባ ሰረቀ ብርሃን የሰጧቸው ሹመት ስለመሻሩ እና በምትኩ አባ ሰረቀ ብርሃን ከዋና ሥራ አስኪያጁ በሚሰጣቸው የሥራ መደብ እየሠሩ እንዲቆዩ በአቡነ ጳውሎስ ስለመታዘዙ ጥቅምት 29 ቀን በፓትርያሪኩ ልዩ ጽ/ቤት የውጭ ግንኙነት የበላይ ኃላፊ በሆኑት አቡነ ገሪማ ተፈርሞ የወጣው ደብዳቤ አመልክቷል፡፡